West Ham United F.C.

**West Ham United Football Club** je engleski nogometni klub iz West Hama u istočnom Londonu. Od 1904. godine svoje domaće utakmice igra na stadionu Boleyn Ground, poznatijem kao Upton Park.

## Historija
Klub je osnovan pod imenom *Thames Ironworks F.C.*, a nakon pet godina mijenja ime u West Ham United. Godine 1919. počinje nastupati u engleskoj nogometnoj ligi. Iako nisu nikad osvojili naslov prvaka, (najbolji plasman su imali 1986. kad su zauzeli 3. mjesto), tri puta su
osvajali FA kup, 1965., 1975. i 1980. Od europskih trofeja osvojili su Kup pobjednika kupova 1965. te Intertoto kup 1999. Također su osvojili i prvi War cup 1940. Zanimljivo je da je West Ham zasada jedini engleski klub koji je ispao iz Premier lige iako je osvojio više od 40 bodova (2003.) West Ham je također zadnji klub koji je osvojio FA kup sa svim engleskim igračima, te zadnji kojemu je to uspjelo dok su igrali u drugoj ligi.

## Rivali
Rivali West Hama su njihovi susjedi iz Londona, Tottenham i Arsenal te Chelsea s kojim je izraženo rivalstvo između istočnog i zapadnog Londona. Zanimljivo je da je West Ham posljednji klub koji je pobijedio Arsenala na stadionu Highbury te prvi koji ih je pobijedio na novom Emirates Stadiumu.

Najveći rival West Hama još od njegovog osnutka je Millwall.

## Navijači

West Hamovi navijači imaju reputaciju jednih od najvatrenijih u Engleskoj. Brojne su sukobe imali posebice s Millwallovim navijačima, što je prikazano u filmu *[[Huligani (2005)|Huligani]]* iz 2005. Najzloglasnija je tijekom 1970-ih i 1980-ih bila huliganska skupina Inter City Firm.

West Hamovi navijači imaju i svoju himnu, *[[I'm Forever Blowing Bubbles]]*, koja je potekla iz brodvejskog mjuzikla *The Passing Show of 1918* i koja je u Engleskoj gotovo jednako poznata kao Liverpoolova *You'll Never Walk Alone*. Poznati su i po vrijeđanju igrača koji prešli iz West Hama u redove drugih klubova, kao što su Paul Ince (kojeg su zvali Judom), Frank Lampard, Stuart Pearce, Liam Brady, Jermain Defoe, Jimmy Greaves, Rio Ferdinand, Carlos Tévez, Javier Mascherano, Craig Bellamy, Andy Carroll, David James, Paulo Futre, Gábor Király, John Hartson, Igor Štimac , Fredrik Ljungberg , Paulo Wanchope , Kieron Dyer , Scott Parker , Pavel Srníček , Paul Kitson , Rigobert Song,  Les Ferdinand , Tony Parks , Roy Carroll, Shaka Hislop , Alessandro Diamanti , Robert Green , Dimitri Payet ,  Stewart Downing , Nigel Reo-Coker , Matthew Upson , Luís Boa Morte , Benni McCarthy , Guillermo Franco , Mido , Nenê , Valon Behrami , Radoslav Kováč , Raimond van der Gouw , Carlton Cole , Paul Konchesky , Marc-Vivien Foé , Julien Faubert , Lionel Scaloni , Guy Demel i Neil Mellor 

## Trenutačna momčad

## Poznati igrači

Godine 2003. izabran je *Dream Team* West Hama.

#  Phil Parkes
#  Ray Stewart
#  Julian Dicks
#  Billy Bonds
#  Alvin Martin
#  Bobby Moore
#  Martin Peters
#  Trevor Brooking
#  Geoff Hurst
#  Paolo Di Canio
#  Alan Devonshire

## Igrač godine

## Treneri
West Ham je od svog osnutka imao samo 12 trenera, najmanje od svih velikih engleskih klubova, od kojih su samo dvojica ne-Englezi: Škot Lou Macari i Talijan Gianfranco Zola.

## Trofeji

## Izvori

## Vanjske veze

* Službena stranica kluba
* West Ham United novosti na Sky Sports
* West Ham United na Premierleague.com